पाकिस्तानियों के साथ अमेरिकियों के रवैये में ऐसी तब्दीली आ जाती है कि हर तरफ नफरत ही नफरत दिखाई देती है। एयरपोर्ट से लेकर सड़कों पर दिखाई देने वाले पाकिस्तानियों के साथ ख़ुफिया एजेंसियों के अहलकार पूछताछ के दौरान बेइज्जती का रवैया अपनाते हैं।
ये 2007 की बात है, जब अमेरिका में रहने वाले पाकिस्तानी नौजवान मोहसिन हामिद का नॉवेल ‘द रिलक्टेंट फंडामेंटलिस्ट’ छपा। मोहसिन इसके पहले भी एक उपन्यासकार के तौर पर सामने आ चुके थे, लेकिन उनके इस नॉवेल को ख़ासतौर से पसंद किया गया। इसकी वजह ये थी कि इसमें 9/11 के बाद अमेरिका में आबाद मुस्लिमों ख़ासतौर से पाकिस्तानियों के बदल जाने वाले हालात की कहानी बयान की गई थी।
ये नॉवेल पाकिस्तान के साथ ही दक्षिणी एशिया के दूसरे मुल्कों में भी पसंद किया गया। इसकी वजह ये थी कि 9/11 का ख़तरनाक हादसा अमेरिका में रहने वाले बेशुमार लोगों पर अपने असरात छोड़ गया था। इस नॉवेल के पसंद किए जाने के बावजूद ये किसी ने नहीं सोचा था कि हिंदुस्तान से ताल्लुक़ रखने वाली इंटरनेशनल फेम की डायरेक्टर मीरा नायर को यह नॉवेल पसंद आ जाएगा और कहानी में कुछ बदलाव के बाद वो इसे एक शानदार फिल्म का रूप देंगी। ये नॉवेल जिसका फिल्मी नाम चंगेज है। इसमें हॉलीवुड, बॉलीवुड और पाकिस्तानी फनकारों ने अपने फन के जौहर दिखाए हैं। इस फिल्म की रिलीज का बहुत बेताबी से इंतजार हो रहा था। पाकिस्तान में लोगों को मालूम था कि इसमें रिज ख़ान जो इस फिल्म में चंगेज ख़ान का किरदार अदा कर रहे हैं, ओमपुरी, शबाना आजमी और चंद्रचूड़ सिंह ने काम किया है। इसके अलावा कई पाकिस्तानी फ़नकार भी इस फिल्म में काम करते नजर आएंगे।
अमेरिका जो सुपर पावर के नाम से जाना जाता है और तरक्की की नई मंजिलें तय करते हुए आगे बढ़ रहा है। इसकी कामयाबी और तरक्की में अमेरिका के मुक़ामी लोग ही नहीं, बल्कि वो लोग भी शामिल हैं, जो दूसरे मुल्कों और ख़ासतौर से दक्षिणी एशिया से वहां गए और अब अमेरिका की तरक्की में अहम किरदार अदा कर रहे हैं। इस फिल्म में एक नौजवान का किरदार रिज ख़ान ने निभाया है। चंगेज का ताल्लुक़ पाकिस्तान से है और वो अमेरिका में तालीम हासिल करने के बाद एक मल्टीनेशनल कंपनी में नौकरी कर लेता है। वो अपनी ख़ूबियों के जरिये अपनी कंपनी के कारोबार को बेहतर बनाता है, जिसकी बदौलत तरक्की करते हुए वो ऊंचे ओहदे पर पहुंच जाता है।
सब कुछ हंसी ख़ुशी चल रहा होता है मगर 9/11 के बाद बरसों से बसने वाले मुसलमानों और ख़ासतौर से पाकिस्तानियों के साथ अमेरिकियों के रवैये में ऐसी तदीली आ जाती है कि हर तरफ नफरत ही नफरत दिखाई देती है। एयरपोर्ट से लेकर आम सड़कों पर दिखाई देने वाले पाकिस्तानियों के साथ अमेरिकी ख़ुफिया एजेंसियों के अहलकार पूछताछ के दौरान बेइज्जती का रवैया अपनाते हैं।
सलाहकार मीरा नायर ने इस संवेदनशील विषय को बहुत ख़ूबसूरत अंदाज से फिल्माया है। इसमें पाकिस्तान के अंतरराष्ट्रीय ख्याति प्राप्त गायक आतिफ असलम के गाए हुए गीत ‘मोरी अरज सुनो’ को रिज ख़ान पर फिल्माया गया है। इस फिल्म का विषय जहां बेहद संजीदा है, वहीं मीरा नायर की बेहतरीन डायरेक्शन की वजह से लोगों के लिए मनोरंजन का विषय भी है। बॉलीवुड के मशहूर अदाकार ओमपुरी और शबाना आजमी ने भी इस फिल्म में अहम रोल अदा किया है और उनके किरदारों की दिलचस्पी हर लम्हे बरक़रार रही है। दूसरी तरफ पाकिस्तानी गायिका और मॉडल मीशा शफी ने फिल्म में रिज ख़ान की बहन का किरदार अदा किया है।
मोहसिन हामिद की लिखी और मीरा नायर की बनाई हुई इस फिल्म का प्रीमियर कुछ दिनों पहले लाहौर में बहुत धूमधाम से हुआ और अब कराची और दूसरे शहरों में भी यह फिल्म बहुत प्रसिद्ध हो रही है।
hin_Deva hin_Deva hin_Deva hin_Deva hin_Deva hin_Deva hin_Deva